Arca

Η Alejandra Ghersi Rodríguez (Αλεχάνδρα Γκέρσι Ροντρίγκεζ) (γεννημένη 14 Οκτωβρίου 1989), γνωστή επαγγελματικά ως Arca, είναι μουσικός, τραγουδίστρια, συνθέτρια, ράπερ, παραγωγός και DJ από τη Βενεζουέλα με έδρα τη Βαρκελώνη της Ισπανίας.   Έχει κυκλοφορήσει οκτώ άλμπουμ, μεταξύ των οποίων βρίσκονται το Arca (2017) και η σειρά Kick (2020-2021), η οποία αποτελείται από 5 άλμπουμ. Έχει συνεργαστεί ως παραγωγός με καλλιτέχνες όπως η Björk, ο Kanye West, η FKA Twigs και η Kelela, και έχει συνεργαστεί με καλλιτέχνες όπως ο The Weeknd, ο Frank Ocean, οι Planningtorock, η Rosalía και η Sia.

 Πρώτα Χρόνια 
Η Arca γεννήθηκε στο Καράκας με το όνομα Alejandro Ghersi.  Ο πατέρας της ήταν επενδυτικός τραπεζίτης και η οικογένεια Ghersi μετακόμισε στο Darien του Κονέκτικατ όταν η Alejandra ήταν τριών ετών, και επέστεψε στο Καράκας όταν ήταν εννέα ετών. Στα εφηβικά της χρόνια κυκλοφορούσε μουσική με το όνομα Nuuro και έλαβε αρκετή δημοτικότητα στην πατρίδα της, με επαίνους από μεγάλους καλλιτέχνες της Βενεζουέλας όπως οι Los Amigos Invisibles.  Την ίδια περίοδο επίσης συνεργάστηκε με άλλους καλλιτέχνες της χώρα. Αργότερα παρακολούθησε το Clive Davis Institute of Recorded Music στο Πανεπιστήμιο της Νέας Υόρκης (NYU). 

 Καριέρα 

 2012–2016: Εργασίες ως παραγωγός, Stretch EPs, &&&&&, Xen, Mutant 
Την 1η Φεβρουαρίου 2012, η Arca κυκλοφόρησε το πρώτο της EP (extended play) με τίτλο Baron Libre, μέσω της δισκογραφικής UNO NYC.  Αργότερα το ίδιο έτος, κυκλοφόρησε τα EPs Stretch 1 και Stretch 2 στις 19 Απριλίου και 6 Αυγούστου αντίστοιχα.  

Το 2013, η Arca πήρε εύσημα για πρόσθετη παραγωγή, προγραμματισμό και σύνθεση τραγουδιών για πέντε τραγούδια στο άλμπουμ Yeezus του Kanye West, το οποίο κυκλοφόρησε στις 18 Ιουνίου.  Την ίδια χρονιά, στις 23 Ιουλίου κυκλοφόρησε το mixtape &amp;&amp;&amp;&amp;&amp; στο SoundCloud μέσω της Hippos in Tanks.  Στο MoMA PS1 τον Οκτώβριο του 2013, το έργο περιελάμβανε μια οπτικοακουστική παράσταση μαζί με τον Jesse Kanda, ο οποίος συνέβαλε στα γραφικά.  Στις 17 Σεπτεμβρίου κυκλοφόρησε το EP2 της FKA Twigs, στο οποίο η Arca ήταν παραγωγός και συνέγραψε όλα τα τραγούδια. 

Το πρώτο άλμπουμ της, Xen, κυκλοφόρησε στις 4 Νοεμβρίου 2014 μέσω της Mute Records.  Η Arca συνέβαλε σημαντικά στον όγδοο δίσκο της Björk, Vulnicura, το οποίο κυκλοφόρησε στις 20 Ιανουαρίου 2015.  Είχε εύσημα ως συμπαραγωγός σε επτά κομμάτια και συν-συγγραφέας σε δύο.  Η Arca συνεργάστηκε με την Αμερικανίδα τραγουδίστρια Kelela στο EP της Hallucinogen, το οποίο κυκλοφόρησε τον Οκτώβριο του 2015. Έχει εύσημα για την παραγωγή, την ηχογράφηση, τη μίξη και τη συν-συγγραφή δύο κομματιών, συμπεριλαμβανομένου του ομότιτλου κομματιού, το οποίο αποτελεί ορχηστρικό κομμάτι από το &&&&&& mixtape της Arca με την Kelela να προσθέτει αυτοσχέδια φωνητικά.  Το δεύτερο άλμπουμ της, Mutant, κυκλοφόρησε στις 20 Νοεμβρίου 2015.  Στις 4 Ιουλίου του 2015 κυκλοφόρησε το mixtape Entrañas, μετά το single "Sin Rumbo".

 2017–σήμερα: Arca, Madre και η σειρά Kick 
Στις 22 Φεβρουαρίου 2017, η Arca υπέγραψε με τη δισκογραφική XL Recordings και κυκλοφόρησε το "Piel", το πρώτο single από το τρίτο άλμπουμ, Arca,  που κυκλοφόρησε στις 7 Απριλίου 2017 με ευρεία αναγνώριση από τους κριτικούς μουσικής και εμφανίστηκε σε πολλές τελικές λίστες της χρονιάς.  Το 2017, η Arca συνεργάστηκε ξανά με την Björk στο ένατο άλμπουμ της Utopia, συμπαραγωγός στη συντριπτική πλειοψηφία του δίσκου.  Η Björk εξήγησε ότι το άλμπουμ εξερευνά την «αλληλοεπικάλυψη Arca-Björk».  Η Arca συνεργάστηκε επίσης με την Kelela στο πρώτο της άλμπουμ Take Me Apart, που κυκλοφόρησε τον Οκτώβριο του 2017. Η Kelela είπε ότι «αγκυροβόλησε» το άλμπουμ και παρήγαγε ένα μεγάλο μέρος του.  Η Alejandra έχει εύσημα για την παραγωγή σε τέσσερα κομμάτια και τη συν-συγγραφή σε δύο. 

Τον Σεπτέμβριο του 2019, η Arca εμφανίστηκε κατά τη διάρκεια ζωντανών γυρισμάτων για ένα «πρότζεκτ που δεν έχει ακόμη κυκλοφορήσει».  Στις 19 Φεβρουαρίου 2020, η Arca κυκλοφόρησε ένα 62λεπτο single με το όνομα " @@@@@ "  μαζί με ένα οπτικοακουστικό βίντεο σε σκηνοθεσία Frederik Heyman.  Το τραγούδι κυκλοφόρησε από την XL Recordings στις 21 Φεβρουαρίου.  Μαζί με το single, ανακοινώθηκαν 13 ημερομηνίες της διεθνής περιοδείας για την Άνοιξη του 2020. Το τέταρτο άλμπουμ της, Kick I, που περιέχει συνεργασίες με την Björk, τη Rosalía, την Shygirl και τη Sophie, ανακοινώθηκε στις 8 Μαρτίου του 2020  ως μέρος μιας ανθολογίας και κυκλοφόρησε στις 26 Ιουνίου.  Τον Σεπτέμβριο του 2021, κυκλοφόρησε το remix για το " Rain on Me " των Lady Gaga και Ariana Grande, το οποίο αποτελεί μίξη του τραγουδιού με τα τραγούδια "Time" και "Mequetrefe" από το Kick I, ως μέρος του remix άλμπουμ της Lady Gaga, Dawn of Chromatica.  

Τα επόμενα άλμπουμ της σειράς Kick, με τίτλο Kick II, Kick III και Kick IIII, ήταν αρχικά προγραμματισμένα να κυκλοφορήσουν στις 3 Δεκεμβρίου 2021.  Ωστόσο, ξεκινώντας με το Kick II στις 30 Νοεμβρίου, τα άλμπουμ κυκλοφόρησαν διαδοχικά μέσα σε εκείνη την εβδομάδα.  Ένα πέμπτο άλμπουμ, το Kick IIIII, κυκλοφόρησε "ως έκπληξη" στις 3 Δεκεμβρίου  Η Arca είναι συμπαραγωγός του κομματιού " Tears In The Club " των FKA Twigs και The Weeknd, το οποίο κυκλοφόρησε αργότερα τον ίδιο μήνα ως το πρώτο single για το mixtape της FKA, Caprisongs.  Η Arca παρήγαγε επίσης το κομμάτι "Thank You Song" της Twigs, το τελευταίο κομμάτι του mixtape. 

 Προσωπική ζωή 
Η Arca αποκάλυψε πως είναι μη δυαδικό άτομο το 2018, προσθέτοντας αργότερα ότι προσδιορίζεται ως τρανς γυναίκα και χρησιμοποιεί τις αντωνυμίες η/αυτή/αυτής (she/her) και το/αυτό/αυτού (it/its).    Το 2020 δήλωσε σε συνέντευξή της για το Vice : «Βλέπω την ταυτότητα φύλου μου ως μη δυαδική, και ταυτίζομαι ως τρανς Λατίνα, και όμως, δεν θέλω να ενθαρρύνω κανέναν να πιστεύει ότι η ομοφυλοφιλία μου έχει εξοριστεί. Και όταν μιλάω για gayness, είναι αστείο γιατί δεν σκέφτομαι ποιος με ελκύει. Είναι μια μορφή πολιτιστικής παραγωγής, ατομικής και συλλογικής, την οποία δεν θέλω ποτέ να απαρνηθώ» 

Η Arca έχει ζήσει στο Λονδίνο  και κατοικεί στη Βαρκελώνη από το 2018.  Είχε σχέση με τον Γερμανό φωτογράφο και σκηνοθέτη Daniel Sannwald,  και αργότερα με τον Ισπανό καλλιτέχνη πολυμέσων Carlos Sáez, ο οποίος έχει πάρει μέρος αρκετές φορές στην υλοποίηση των έργων της. 

 Δισκογραφία 

 Xen (2014)
 Mutant (2015)
 Arca (2017)
 Kick I (2020)
 Kick II (2021)
 Kick III (2021)
 Kick IIII (2021)
 Kick IIIII (2021)

 βιβλιογραφικές αναφορές 

 Εξωτερικοί σύνδεσμοι 




Κατηγορία:Μη-δυαδικοί μουσικοί
Κατηγορία:Τρανς άτομα